ठंड का असर
मौसम खुलने के बाद बढ़ी ठंड, पुआल के ढेर पर दिखी बर्फ
पारा गिरने से ठंड बढ़ी, लोग ले रहे अलाव का सहारा
शीत लहर के चलते लोग दिन में भी ठिठुरन, अंचल में ठंड का प्रकोप बढ़ जाने से अब सुबह की सैर पर निकलने वाले लोग भी घरों में ही दुबके
डुमरबहार | आसमान से बादल छटने के बाद क्षेत्र में हांड कपकपा देने वाली ठण्ड लगने लगी हैं। आसमान से बादल के हटने के बाद से तापमान में भी एकाएक गिरावट आई हैं। इन दिनों रात के समय में पारा 2 डिग्री से भी नीचले स्तर पर आ गया हैं। ठण्ड के बढने से लोग ठण्ड से बचने के लिए तरह तरह के जतन करते देखे जा सकते हैं। ठण्ड जैसे ही क्षेत्र में बढा हैं लोग सुबह शाम को अलाव का भी सहारा ले रहे हैं। लेकिन लोगों को कडकडती ठण्ड से निजात नही मिल रही हैं। शुक्रवार की रात को कृषि विज्ञान केन्द्र में लगे मौसम वेधशाला में 2 डिग्री से भी नीचे का तापमान दर्ज किया। वही शनिवार को दिन की तापमान 15 डिग्री के आस पास दर्ज की गई थी। ठण्ड के बढ़ने से लोग पूरे दिन भर गर्म कपडों को छोड़ने का नाम नहीं ले रहे हैं।
सुबह की सैर में नहीं दिखती भीड़
इस अंचल में ठंड का प्रकोप बढ़ जाने से अब सुबह की सैर पर निकलने वाले लोग भी घरों में ही दुबक गए हैं। गुरबारू गोड़ा, पुष्प वाटिका और रायगढ़ रोड़ में सुबह की सैर पर जाने वालों की संख्या में इन दिनों काफी कमी आ गई है। इसके पहले यहंा मार्निंग वाक पर जाने वाले छोटे बच्चे, महिलाएं और अन्य लोगों की भीड़ दिखाई देती थी लेकिन ठंड का प्रकोप बढ़ जाने के बाद अब इक्का-दुक्का लोग ही सैर करने जा रहे हैं। यहंा वार्ड 7 के नागरिक गुरूचरण सिंह भाटिया ने बताया कि शुक्रवार को सबसे अधिक ठंड का अहसास हो रहा था। यहंा पर बस स्टैण्ड में रात्रिकालीन बस यात्रियों को ठंड का प्रकोप से बचाने के लिए नगर पंचायत ने अलाव की व्यवस्था करा दी है। इससे रात्रिकालीन बसों में आने जाने वाले यात्रियों को काफी राहत मिल गई है। बहरहाल अब बादल छंटने के बाद कड़ाके की ठंड लगना शुरू हो गया है। नगर के चौक-चौराहों में अलाव की व्यवस्था की गई है, जिससे लोगों को थोड़ी सी राहत तो मिल ही रही है।
डूड़ुंगजोर मार्ग के खलिहान में पुआल पर हल्की बर्फ की परत।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva